13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 838 της 3/24 Οκτ. 1966 (ΦΕΚ Α΄ 219) Περί καθορισμού του ύψους και του τρόπου εισπράξεως των κατ’ άρθρ. 37 παρ. 2 του Νόμ. 4507/1966 εισφορών των ησφαλισμένων του Ταμείου Υγείας Δικηγόρων Επαρχιών. Έχοντες υπ’ όψει: 1)Τας διατάξεις των άρθρ. 48 παρ. 2 και 37 παρ. 9 του Ν¨ομ. 4507/1966, 2)την κατά την υπ’ αριθ. 4 της 7.8.1966 συνεδρίασιν ληφθείσαν απόφασιν του Διοικητικού Συμβουλίου του Ταμείου Υγείας Δικηγόρων Επαρχιών και 3) την υπ’ αριθ. 747/1966 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρο μόνο.-«1.Οι τακτικές εισφορές των αμέσως ασφαλισμένων στο Ταμείο Υγείας Δικηγόρων Επαρχιών, εν ενεργεία Δικηγόρων, που προβλέπονται από το άρθρ. 37 του Νόμ. 4507/1966 εισπράττονται, με την επικόλληση ή παράδοση διπλότυπου αποδείξεως (ενσήμου), σε κάθε έγγραφο, δικόγραφο, πινάκιο, πιστοποιητικό και σε κάθε βιβλίο ή έγγραφο, που αναγράφονται στο άρθρ. 10 παρ. 1, εδάφ. ιβ-ιγ του Ν. Δ. 4114/1960, όπως τροποποιήθηκε με το άρθρ. 26 του Νόμ. 1759/88, ως και για κάθε παράσταση του εδάφ. ιδ΄ της ίδιας διατάξεως και σε όλα τα δικαστήρια της χώρας. 2.Το ύψος της ονομαστικής αξίας της διπλοτύπου αποδείξεως (ενσήμου) ορίζεται με απόφαση της Γενικής Συνέλευσης του ΤΥΔΕ εγκρινομένης από τον Υπουργό Υγείας, Πρόνοιας και Κοινωνικών Ασφαλίσεων σύμφωνα με την παρ. 6 του άρθρ. 37 του Νόμ. 4507/1966. 3.Ο τύπος και οι κλάσεις της διπλοτύπου αποδείξεως (ενσήμου), ορίζονται κάθε φορά από το Διοικητικό Συμβούλιο του ΤΥΔΕ. 4.Τα διπλότυπα των αποδείξεων (ένσημα) διατίθενται από τους κατά τόπους Δικηγορικούς Συλλόγους, τα Ταμεία Πρόνοιας των Δικηγόρων και τις αναγνωρισμένες Τράπεζες, μετά από απόφαση του Διοικητικού Συμβουλίου του Τ.Υ.Δ.Ε., που θα ορίζει και τον τρόπο απόδοσης στο ΤΥΔΕ των εσόδων από τη διάθεση των διπλοτύπων αποδείξεων (ενσήμων)». Το άρθρο μόνο αντικαταστάθηκε ως άνω από το άρθρο μόνο Π.δ. 66/30 Ιαν. – 6 Φεβρ. 1989 (ΦΕΚ Α΄ 33), (διόρθ. σφαλμ. στο ΦΕΚ Α΄ 89/30-3-89). Δυνάμει του Β.Δ. 896 της 1/8 Νοεμ. 1966 (ΦΕΚ Α΄ 233) η ισχύς του ανωτέρω υπ’ αριθ. 838/1966 Β. Δ/τος άρχεται από 1 Ιαν. 1967. Με την 424/227/2-8 Μαρτ. 1989 (ΦΕΚ Β΄ 175) απόφ. Υπ. Υγείας, Πρόνοιας και Κοιν. Ασφαλίσεων ορίστηκε ότι: Τα από τα εδάφ. ιβ΄- ιδ΄ της παρ. 1 του άρθρ. 10 του ν.δ. 4114/1960, όπως τροποποιήθηκε με το άρθρ. 26 του νόμ. 1759/1988, προβλεπόμενα χρηματικά ποσά, που αποδίδονται σύμφωνα με τις διατάξεις του π.δ. 66/1989 στο ΤΥΔΕ, ορίζονται ως εξής: Ενώπιον Ειρηνοδικείου κλπ. σε δρχ. 60. Ενώπιον Πρωτοδικείου κλπ. σε δρχ. 120. Ενώπιον Εφετείου κλπ. σε δρχ. 210. Ενώπιον Αρείου Πάγου κλπ. σε δρχ. 420. Με την 424/657/12-15 Σεπτ. 1989 (ΦΕΚ Β΄ 693), απόφ. Υπ. Υγείας, Πρόνοιας και Κοιν. Ασφαλίσεων, ορίστηκε ότι: Τα από τα εδάφ. ιβ΄ - ιδ΄ της παρ. 1 του άρθρ. 10 του ν.δ. 4114/1960, όπως τροποποιήθηκε με το άρθρ. 26 του νόμ. 1759/1988, προβλεπόμενα χρηματικά ποσά, που αποδίδονται σύμφωνα με τις διατάξεις του Π.Δ. 66/1989 στο ΤΥΔΕ, από 1.1.1990, ορίζονται ως εξής: Ενώπιον Ειρηνοδικείου κλπ. σε δρχ. 100. Ενώπιον Πρωτοδικείου κλπ. σε δρχ. 180. Ενώπιον Εφετείου κλπ. σε δρχ. 330. Ενώπιον Αρείου Πάγου κλπ. σε δρχ. 630. Με την 424/1413/24 Νοεμ. – 10 Δεκ. 1993, (ΦΕΚ Β΄ 892), απόφ. Υπ. Υγ. Πρόν. και Κοιν. Ασφαλίσεων, ορίστηκε ότι: Η ονομαστική αξία του ενσήμου που επικολλούν οι Δικηγόροι και Δικολάβοι των Δικηγορικών Συλλόγων που υπάγονται στην ασφάλιση του ΤΥΔΕ και που αφορά τον τρόπο είσπραξης της μηνιαίας τακτικής εισφοράς (Νόμ. 2084/1992 άρθρ. 35, 44 και 55), από 1.1.94, ορίζεται ως εξής: -Ενώπιον Ειρηνοδικείου κλπ. σε δρχ. 250. -Ενώπιον Πρωτοδικείου κλπ. σε δρχ. 500. -Ενώπιον Εφετείου κλπ. σε δρχ. 750. -Ενώπιον Αρείου Πάγου κλπ. σε δρχ. 1.250. Το ως άνω ένσημο που επικολλάται σε κάθε έγγραφο, δικόγραφο, πινάκιο, πιστοποιητικό και σε κάθε βιβλίο ή έγγραφο, που αναγράφονται στο άρθρ. 10 παρ. 1 εδάφ. ιβ, ιγ του Ν.Δ. 4114/1960, όπως τροποποιήθηκε με το άρθρ. 26 του Νόμ. 1759/1988, ως και κάθε παράσταση του εδάφ. ιδ της ίδιας διάταξης και σε όλα τα δικαστήρια της χώρας. Με την παρ. 1 της 424/920/30 Αυγ. – 24 Σεπτ. 1991 (ΦΕΚ Β΄ 785), απόφ. Υπ. Υγείας, Πρόνοιας και Κοιν. Ασφαλ., ορίστηκε ότι: -Ενώπιον Ειρηνοδικείου κλπ. σε δραχμές 150. -Ενώπιον Πρωτοδικείου κλπ. σε δραχ. 300. (Αντί για τη σελ. 402,09(β) Σελ. 402,09(γ) Τεύχος 1217- Σελ. 73 Ταμεία Προνοίας Δικηγόρων 6.Δ.δ.13 -Ενώπιον Εφετείου κλπ. σε δρχ. 450. -Ενώπιον Αρείου Πάγου κλπ. σε δρχ. 810. 